Ενότητα 3η Είμαστε όλοι ίδιοι. Είμαστε όλοι διαφορετικοί

**ΠΑΡΑΓΩΓΗ ΓΡΑΠΤΟΥ ΛΟΓΟΥ – μετασυγγραφικό στάδιο**

Θέμα: Στον πρόσφατο περίπατο του σχολείου παρατήρησες κάποιους συμμαθητές σου

να έχουν απρεπή συμπεριφορά απέναντι σε παιδιά με ειδικές ανάγκες. Γράφεις

 στο ημερολόγιό σου περιγράφοντας το περιστατικό και σημειώνοντας τους φόβους σου για τις συνέπειες που θα έχει στα παιδιά – θύματα.

Έκταση: 250 – 300 λέξεις

**Ας διαβάσουμε μία σελίδα ημερολόγιου…**

Πέμπτη, 16-01-2025

Αγαπημένο μου ημερολόγιο,

σήμερα είμαι πολύ στεναχωρημένη… Έχω ανάγκη να σου μιλήσω για ένα θέμα που με συγκλόνησε. Δεν έχω σε ποιον άλλον να εκφραστώ, παρά μόνο σε σένα. Το θέμα αυτό σχετίζεται με τον ρατσισμό, που παρατήρησα στην πρόσφατη εκδρομή του σχολείου μου και θέλω να σου πω τους φόβους μου για τα θύματα.

Δυστυχώς, στον πρόσφατο σχολικό περίπατο στο πάρκο Τρίτση σημειώθηκε ένα σοβαρό ρατσιστικό περιστατικό. Μερικοί συμμαθητές μου, πέντε αγόρια και δυο κορίτσια, συμπεριφέρθηκαν απρεπώς σε παιδιά με ειδικές ανάγκες. Πιο συγκεκριμένα, βρίσανε και μιλήσανε τελείως υποτιμητικά σε δύο παιδιά με ειδικές ανάγκες. Τους πέταξαν μία μπάλα και το αναπηρικό καροτσάκι ενός από τα θύματα χάλασε. Οι θύτες, που δυστυχώς είναι συμμαθητές μου, δεν έδειξαν καμία μεταμέλεια, αντιθέτως γέλασαν με το δήθεν αστείο τους, που τους έκανε μάλλον να νιώθουν ανώτεροι κοινωνικά, στα ανώριμα μυαλά τους, και τους εγκατέλειψαν. Ήμουν σ’ ένα παγκάκι δίπλα, έζησα όλο το περιστατικό από την αρχή, αλλά πάγωσα, όταν το είδα να εξελίσσεται μπροστά στα μάτια μου. Μετανιώνω την ώρα και τη στιγμή που δεν έκανα τίποτα, δεν αντέδρασα και δεν υπερασπίστηκα τα καημένα αυτά παιδιά, που τα μάτια τους έβγαζαν κραυγές βοήθειας και απόγνωσης.

Φοβάμαι για τις συνέπειες που θα έχει στα θύματα αυτό το άκρως ρατσιστικό συμβάν. Όπως κάθε είδους ρατσιστικής συμπεριφοράς, έτσι και αυτή θα έχει μεγάλο αρνητικό αντίκτυπο τόσο στα άτομα μεμονωμένα, αλλά και στην κοινωνία μακροπρόθεσμα. Όμως το πιο σημαντικό είναι τι θα συμβεί τώρα με τα παιδιά. Ανησυχώ μήπως τα παιδιά αυτά αποκτήσουν ψυχολογικά προβλήματα, ανασφάλειες με τους εαυτούς τους. Τι και αν ντρέπονται από εδώ και πέρα να βγουν από το σπίτι τους, μήπως αντιμετωπίσουν παρόμοια συμπεριφορά; Ταυτόχρονα τα παιδιά αυτά πιθανών να χάσουν την αυτοεκτίμηση τους και την αυτοπεποίθηση τους νιώθοντας κοινωνικά κατώτεροι από όλους εμάς. Τα άτομα αυτά, εκτός από ψυχολογικές συνέπειες, μπορεί να γίνουν μέρος κοινωνικών συνεπειών, όπως κοινωνικών συνεπειών, όπως κοινωνική ανισότητα, επισόδεια βίας και άλλα.

Αυτό ήταν το περιστατικό που με συγκλόνησε! Σκέφτομαι μήπως και το αναφέρω στη διεύθυνση του σχολείου, να μιλήσω ανοιχτά στους θύτες και ακόμα καλύτερα να βρω με κάποιον τρόπο τα θύματα και να τα παρηγορήσω. Μακάρι να μπορούσες να μου απαντήσεις. Ήμουν μπερδεμένη, μα νιώθω λίγο καλύτερα.

(Λέξεις 364)

**Ας αξιολογήσουμε την προσπάθεια…**

|  |  |  |  |
| --- | --- | --- | --- |
| Περιεχόμενο –  Σχολιασμός δεδομένων θέματος | Θετικά | Προβληματάκια | …. / 1 |
| Περιεχόμενο – Σχολιασμός πρώτου ζητούμενου | Θετικά | Προβληματάκια | ….. / 2 |
| Περιεχόμενο – Σχολιασμός δεύτερου ζητούμενου | Θετικά | Προβληματάκια | ….. / 2 |
| Δομή ημερολόγιου | Θετικά | Προβληματάκια | …. / 1 |
| Δομή παράγραφου | Θετικά | Προβληματάκια | …. / 1 |
| Λεξιλόγιο (ύφος προσωπικό) | Θετικά | Προβληματάκια | …. / 1 |
| Ορθογραφία | Θετικά | Προβληματάκια | …. / 1 |
| Σύνταξη | Θετικά | Προβληματάκια | …. / 1 |

**Και ένα συμπέρασμα…**

…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………